KA1 – Vzdelávacia mobilita jednotlivcov Kľúčová akcia 1 v závislosti od profilu zapojených účastníkov podporuje projekty zamerané na tieto typy mobilít:
mobility vysokoškolských študentov a zamestnancov, mobility žiakov a zamestnancov v OVP, mobility žiakov a zamestnancov v školskom vzdelávaní, mobility učiacich sa a zamestnancov v sektore vzdelávania dospelých, V oblasti mládeže:
projekty mobility mladých ľudí,  mládežnícke výmeny,  projekty mobility pracovníkov s mládežou,  aktivity zamerané na participáciu mládeže. KA2 – Spolupráca v oblasti inovácií a výmena osvedčených postupov Táto kľúčová akcia podporuje:
partnerstvá pre spoluprácu vrátane kooperačných partnerstiev a malých partnerstiev,  partnerstvá pre excelentnosť vrátane centier excelentnosti odborného vzdelávania a prípravy, učiteľskej akadémie a akcie Erasmus Mundus,  partnerstvá pre inovácie vrátane aliancií a perspektívnych projektov,  projekty budovania kapacít v oblasti mládeže,  európske neziskové športové podujatia. KA3 – Podpora rozvoja politiky a spolupráce Kľúčová akcia 3 zahŕňa mnoho akcií na podporu reformy politík v oblasti vzdelávania, odbornej prípravy a mládeže, ktoré realizuje priamo Európska komisia alebo sa realizujú prostredníctvom osobitných výziev na predkladanie návrhov riadených Výkonnou agentúrou pre vzdelávanie, audiovizuálny sektor a kultúru. Tieto akcie sú zoskupené do týchto oddielov:
podpora tvorby európskych politík,  podpora nástrojov a opatrení Únie na zvyšovanie kvality a transparentnosti, ako aj uľahčovanie uznávania zručností, kompetencií a kvalifikácií,  dialóg o politike a spolupráca s kľúčovými zainteresovanými stranami a medzinárodnými organizáciami,  opatrenia, ktoré prispievajú ku kvalitatívnej a inkluzívnej realizácii programu,  spolupráca s inými nástrojmi Únie a podpora iných politík Únie, aktivity zamerané na šírenie informácií a zvyšovanie povedomia. Prečítajte si podrobnejšie informácie o štruktúre programu Erasmus+.